ભાજપમાં પ્રથમ અને બીજી ઉમેદવારી જાહેર થતા જ ઠેર ઠેર વિરોધના સૂર ઉઠી રહ્યા છે. અમદાવાદ, રાજકોટ, સુરત અને કચ્છમાં ઉમેદવારો તથા તેમના સમર્થકો હોબાળો મચાવી રહ્યા છે. પોરબંદરમાં કુતિયાણા ભાજપની બેઠક માટે લક્ષ્મણભાઈ ઓડેદરાને ટિકિટ ફાળવવામાં આવી છે, જેના કારણે જિલ્લા પંચાયતના પ્રમુખ રમેશ ઓડેદરા અને તેમના સમર્થકો નારાજ થયા છે અને તેઓ ભાજપને બદલે અપક્ષ ઉમેદવારી નોંધાવાવા માટે બેઠક કરી રહ્યા છે. તો બીજ તરફ પાટણના સાંસદ લીલાધર વાયગેલાએ તેમના પુત્ર માટે ડીસા બેઠકની માંગણી કરી હતી, પરંતુ તે ન મળતા રાજીનામાની ધમકી આપી છે. અમદાવાદના નરોડામાં જ ધારાસભ્ય નિર્મલા વાધવાનીને આ વખતે રીપિટ કરવામાં આવ્યા નથી, એમની જગ્યાએ બલરામ નથવાણીને ટિકિટ આપતા લોકો રોષે ભરાયા છે. નરોડા વિસ્તારમાં સિઁધીઓનું પ્રાધાન્ય છે, જો કે અહીં ગુજરાતી ઉમેદવાર માટે પણ માંગણી કરવામાં આવી હતી.